19/06/2017 | Administración LocalMunicipal
Fene
Secretaría
Convocatoria do proceso selectivo para a creación dunha lista de aspirantes a funcionario/a interino/a da praza de técnico de administración xeral, mediante o sistema de concurso-oposición libre

ANUNCIO Convocatoria do proceso selectivo para a creación dunha lista de aspirantes a funcionario/a interino/a da praza de técnico de administración xeral, mediante o sistema de concurso-oposición libre O 13.06.2017 ditouse a resolución de alcaldía núm.638/2017 que di: “[.] PRIMEIRO.–Aprobar as bases reguladoras da convocatoria de selección nos termos seguintes: “BASES DE SELECCIÓN PARA A CREACIÓN DUNHA LISTA DE ASPIRANTES A FUNCIONARIO/A INTERINO/A DA PRAZA DE TÉCNICO DE ADMINISTRACIÓN XERAL GRUPO: A; SUBGRUPO: A1; ESCALA: ADMINISTRACIÓN XERAL; SUBESCALA: TÉCNICA, MEDIANTE O SISTEMA DE CONCURSO-OPOSICIÓN LIBRE PRIMEIRA.–OBXECTO DA CONVOCATORIA E XUSTIFICACIÓN DA MESMA.1. O obxecto desta convocatoria é a formación dunha lista de aspirantes a funcionario interino da praza de técnico de administración xeral grupo: A; subgrupo: A1; escala: administración xeral; subescala: técnica, para que poidan ser nomeados como funcionarios interinos. En todo caso, deberán concorrer as seguintes circunstancias: considerar adecuado acudir a dita forma de cobertura, concorrer algún dos supostos sinalados no artigo 23.2 da Lei 2/2015 de emprego público de Galicia, quedar acreditados no expediente os requisitos esixidos pola normativa aplicable e existir crédito adecuado e suficiente para esta finalidade. A lista de aspirantes creada terá vixencia ata o 31 de decembro de 2023. Non obstante, a dita lista quedará anulada automaticamente se antes da finalización da súa vixencia se convoca un novo proceso selectivo e se aproba unha nova lista de aspirantes a funcionario interino.2. As funcións a desenvolver na praza de técnico de administración xeral serán, en termos xenéricos, as contempladas na RPT e son: – Asumir a asistencia directa en tódalas actuacións que legalmente se lle recoñecen á secretaría e que forman parte das competencias asumidas polo departamento, no eido da súa capacitación profesional e competencial. – Prestar asistencia técnico-administrativa na tramitación dos expedientes propios do departamento e que lle sexan encomendados dende a secretaría, no eido da súa capacitación profesional e competencial; asistencia que será exercida, de modo particular e directo, respecto das competencias asumidas pola unidade de contratación e apoio a secretaría e pola unidade de persoal. – Realizar labores de execución, instrución e coordinación xeral das diferentes actividades e do persoal do departamento, baixo a autoridade directa da secretaría. – Prestar asesoramento, no eido das súas competencias e capacitación profesional, cando así sexa requirido dende os diferentes departamentos ou servizos. – Cando así sexa nomeado, substitución accidental da secretaria en caso de ausencia. – Calquera outra, propia da súa capacitación profesional, e vinculada co eido competencial no que se integra. SEGUNDA.–TIPO E DURACIÓN DA PROVISIÓN. Ó remate do proceso selectivo aprobarase unha lista de aspirantes a funcionario interino da praza de técnico de administración xeral, para que poidan ser nomeados como funcionarios interinos. En todo caso, deberán concorrer as seguintes circunstancias: considerar adecuado acudir a dita forma de cobertura, concorrer algún dos supostos sinalados no artigo 23.2 da Lei 2/2015 de emprego público de Galicia, quedar acreditados no expediente os requisitos esixidos pola normativa aplicable e existir crédito adecuado e suficiente para esta finalidade. O funcionario interino cesará, ademais de polas causas que determinan a perda da condición de persoal funcionario de carreira, cando concorra algunha das circunstancias ás que se refire o artigo 24.2 da Lei 2/2015 do emprego público de Galicia. TERCEIRA.–SISTEMA SELECTIVO E FORMACIÓN DE BOLSA DE INTERINOS. Segundo os artigos 10.2 do Real decreto lexislativo 5/2015 polo que se aproba o texto refundido da Lei do estatuto básico do empregado público e 24.1 da Lei 2/2015 do emprego público de Galicia, a selección de funcionarios interinos realizarase mediante procedementos áxiles que respectarán en todo caso os principios de igualdade, mérito, capacidade, publicidade e libre concorrencia. As probas selectivas realizaranse polo sistema de concurso - oposición libre. CUARTA.–REQUISITOS DOS ASPIRANTES.1. Serán requisitos mínimos dos aspirantes a esta selección de persoal: – Ter a nacionalidade española, sen prexuízo de ter outra nacionalidade que lle permita o acceso ó emprego público de conformidade co disposto no artigo 52 Lei 2/2015 do emprego público de Galicia. – Posuír a capacidade funcional para o desempeño das tarefas. – Ter cumpridos dezaseis anos e non exceder, se é o caso, da idade máxima de xubilación forzosa. – Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se achar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. – Posuír o título de Licenciado en dereito, en ciencias políticas, económicas ou empresariais, intendente mercantil ou actuario ou titulacións equivalentes.2. Os anteriores requisitos deberanse reunir con referencia ó último día de prazo de presentación das solicitudes. QUINTA.–PRESENTACIÓN DE SOLICITUDES E ADMISIÓN DE ASPIRANTES. As solicitudes para tomar parte nas probas selectivas presentarse conforme ó modelo que figura no anexo II e dirixiranse ó alcalde da corporación expresando que reúnen tódolos requisitos esixidos na base anterior. Presentaranse no rexistro xeral do concello, podendo presentarse tamén conforme ó sinalado no artigo 16.4 da Lei 39/2015 do procedemento administrativo común das Administracións Públicas. O prazo de presentación de solicitudes de participación será de 10 días hábiles contados a partir do seguinte ó da publicación das presentes bases no boletín oficial da provincia da Coruña. Á instancia, conforme ó modelo que figura no anexo II, acompañarase inescusablemente da seguinte documentación: – Copia do documento nacional de identidade, ou pasaporte. – Copia do título que acredita como requisito mínimo para acceder ó proceso selectivo. – Documentos que acrediten os méritos alegados para a fase de concurso conforme á base sétima. A prestación de servizos deberá acreditarse co certificado expedido polo fedatario público da correspondente Administración, ou coa copia do nomeamento e o informe de vida laboral. – De ser o caso, copia do CELGA 4 ou equivalente, co que quedarán exentos do exame de galego. Finalizado o prazo de presentación de instancias, o alcalde, mediante resolución, aprobará a lista provisional de admitidos e excluídos que se publicará no taboleiro de edictos e na páxina web do concello, relacionándose os aspirantes excluídos con indicación da causa da súa exclusión. Os aspirantes disporán dun prazo de 3 días hábiles para a emenda das deficiencias que se sinalen. As emendas serán aceptadas ou rexeitadas na resolución que aprobe a lista definitiva, que se publicará no taboleiro de edictos e na páxina web do concello e na que incluirase a composición do tribunal –de non terse designado nun momento anterior–. Contra a resolución na que se declare a lista definitiva de admitidos e excluídos, poderase interpoñer potestativamente recurso de reposición, no prazo dun mes, ante o órgano que ditou o acto, ou directamente recurso de contencioso-administrativo no prazo de dous meses, ante a xurisdición contenciosa-administrativa, contados a partir do seguinte ó da publicación no taboleiro de edictos e na páxina web do concello. O resto das resolucións serán expostas no taboleiro de edictos e publicadas na páxina web do concello. SEXTA.–TRIBUNAL CUALIFICADOR.1. O tribunal cualificador será designado pola alcaldía (en virtude do artigo 21.1. g) da Lei 7/1985 reguladora das bases do réxime local) e, en base ó establecido pola Lei 2/2015 do emprego público de Galicia, estará integrado polos seguintes membros: – Presidenta/e (titular e suplente): unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida. – Vogais (titulares e suplentes): tres funcionarias/os de carreira pertencentes a un corpo ou escala para ingreso no cal se requira titulación igual ou superior á de agora esixida. – Secretaria/o (titular e suplente): Secretaria do Concello de Fene ou persoa que legalmente lle substitúa e, como suplente, unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida.2. O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente/a e o/a secretario/a ou persoa en quen delegue. De tódalas reunións que faga o tribunal o/a secretario/a redactará a correspondente acta.3. Os membros do tribunal absteranse de intervir e o comunicarán á autoridade convocante cando concorra algunha das circunstancias previstas no artigo 13.2 da Lei 40/2015 do réxime xurídico do sector público. Os aspirantes poderán recusar ós membros do tribunal cando concorran aquelas circunstancias.4. O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5. O tribunal poderá dispoñer a incorporación ós seus traballos de asesores, con voz e sen voto, para as probas en que así o estimen necesario ou conveniente.6. Os membros concorrentes ás sesións do tribunal e para os efectos de percepcións de asistencias se clasificarán consonte o disposto no artigo 33 do Real Decreto 462/2002 sobre indemnizacións por razóns de servizo. SÉTIMA.–COMEZO E DESENVOLVEMENTO DO CONCURSO-OPOSICIÓN. A selección realizarase de conformidade co previsto nas presentes bases polo sistema de concurso-oposición libre cos candidatos que no prazo establecido presentaran a súa documentación. Os aspirantes convocaranse para cada exercicio en chamamento único, sendo excluídos do concurso-oposición os que non comparezan, agás nos casos debidamente xustificados e apreciados discrecionalmente polo tribunal. A orde de chamamento realizarase conforme a resolución do 20 de xaneiro de 2017, da Consellería de Facenda (DOG núm.20 do 30.01.2017), pola que se fai público o resultado do sorteo a que se refire o Regulamento de selección de persoal da Administración da Comunidade Autónoma de Galicia, comezándose por aqueles aspirantes cuxo primeiro apelido comece pola letra “K”. Os aspirantes deberán acreditar a súa personalidade coa exhibición do documento nacional de identidade ou pasaporte. Os anuncios de celebración dos exercicios, a cualificación dos exercicios e o resultado do proceso selectivo farase pública mediante a publicación da correspondente acta/anuncio do tribunal no taboleiro de edictos e na páxina web do concello. A puntuación definitiva estará determinada pola suma da puntuación obtida na fase de concurso e na fase de oposición (en primeiro lugar valorarase a fase de concurso). En caso de empate prevalecerá a puntuación obtida na fase de oposición sobre a fase de concurso. De persistir o empate, o tribunal realizará un sorteo para decidir a orde dos aspirantes. FASE DE CONCURSO (PUNTUACIÓN MÁXIMA 7 PUNTOS) – Por acreditar a prestación de servizos nunha Administración local nalgunha das seguintes prazas (A1): técnico da escala de administración xeral, asesor xurídico ou letrado da escala de administración especial, secretario, interventor ou secretario-interventor da escala de habilitación estatal: 0,20 puntos/mes. – Por acreditar a prestación de servizos nunha Administración local como técnico de xestión da escala de administración xeral (A2): 0,10 puntos/mes. En caso de acreditación de períodos de traballo por días, un mes virá determinado pola acumulación de 30 días de traballo. Os servizos a tempo parcial serán valorados proporcionalmente. FASE DE OPOSICIÓN (PUNTUACIÓN MÁXIMA 15 PUNTOS) A oposición constará de dous exercicios, de carácter obrigatorio e eliminatorio. PRIMEIRO EXERCICIO. –Exercicio práctico, consistente na realización dunha proba de capacitación na que os aspirantes emitirán dous informes, durante un tempo máximo de 4 horas, sobre dous supostos prácticos fixados polo tribunal en relación co temario e funcións da praza obxecto desta convocatoria, aínda que non se axuste estritamente a un epígrafe concreto do programa especificado no anexo I. Permitirase a utilización de textos legais/normativos non comentados. Neste exercicio valorárase a formación xeral, a claridade e orde de ideas, facilidade de exposición escrita, e a capacidade de síntese. Puntuarase cun máximo de 15 puntos, quedando eliminados aqueles que non obteñan un mínimo de 7,5 puntos. Rematado o tempo concedido, o tribunal poderá solicitar a lectura do exercicio aos aspirantes, que deberán cinguirse á exposición escrita realizada, quedando o tribunal capacitado para realizar canta pregunta considere oportuna en relación ao exercicio desenvolto. SEGUNDO EXERCICIO. –En aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos en lingua galega (CELGA 4 ou equivalente) terán unha proba de galego que consistirá na tradución sen dicionario dun texto proposto previamente polo tribunal, de castelán ó galego, nun tempo máximo de vinte minutos. Este exercicio será cualificado de apto ou non apto. Quedarán exentas da realización desta proba aquelas persoas que acrediten, coa presentación da instancia, estar en posesión do CELGA 4 ou equivalente. O prazo mínimo entre un exercicio e o seguinte da fase de oposición será de 48 horas, agás naqueles casos en que o tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos. OITAVA.–FORMACIÓN DA LISTA DE INTERINOS. Na acta da última sesión do tribunal de selección incluirase unha lista dos/as aspirantes que superaron os dous exercicios da oposición, ordenados por puntuación (a puntuación total de cada un dos aspirantes será a suma da puntuación obtida na fase de concurso e na fase de oposición). A acta do tribunal de selección elevarase á alcaldía para que dite a resolución de aprobación da lista de interinos. Os aspirantes contidos na dita lista poderán ser nomeados, por orde de puntuación, para a cobertura como funcionario/a interino/a da praza de técnico de administración xeral grupo: A; subgrupo: A1; escala: administración xeral; subescala: técnica. En todo caso, deberán concorrer as seguintes circunstancias: considerar adecuado acudir a dita forma de cobertura, concorrer algún dos supostos sinalados no artigo 23.2 da Lei 2/2015 de emprego público de Galicia, quedar acreditados no expediente os requisitos esixidos pola normativa aplicable e existir crédito adecuado e suficiente para esta finalidade. A lista de aspirantes creada terá vixencia ata o 31 de decembro de 2023. Non obstante, a dita lista quedará anulada automaticamente se antes da finalización da súa vixencia se convoca un novo proceso selectivo e se aproba unha nova lista de aspirantes a funcionario interino. O funcionamento da lista rexerase polas seguintes normas: – Os chamamentos realizaranse por vía telefónica. En aras de garantir este procedemento o/a interesado/a deberá comunicar ó concello, baixo a súa responsabilidade, calquera alteración do número de contacto, aínda que esta alteración teña carácter transitorio, e como mínimo realizaranse dúas chamadas. O empregado público que realice o chamamento o fará constar mediante dilixencia indicando a disposición ou non do aspirante a cubrir interinamente a praza que corresponda. De non atender ó chamamento, unha vez realizadas como mínimo dúas chamadas, entenderase que o aspirante non ten disposición de cubrir interinamente a praza.  De manifestar a súa disposición, a alcaldía ditará resolución de nomeamento do funcionario interino e de requirimento para que proceda a tomar posesión no prazo que se sinale -a resolución será publicada na páxina web do concello e desde ese momento empezarán a contar os correspondentes prazos (sen prexuízo da posibilidade de comunicar tamén dita circunstancia por vía telefónica ou por correo electrónico)- debendo achegar, con carácter previo, certificado médico en impreso oficial do Colexio de Médicos e asinado por un colexiado en exercicio no que conste expresamente que ten a capacidade funcional necesaria para o desempeño das tarefas de técnico de administración xeral e declaración xurada de non estar incurso en incompatibilidade para ser persoal das Administracións Públicas e non ter sido separado nin inhabilitado do servizo público. Se no prazo indicado, non presenta a documentación requirida, o resultado do recoñecemento médico fose “non apto” ou non toma posesión da praza de funcionario interino, quedará sen efecto o nomeamento realizado. Neste caso, o aspirante ó que se deixou sen efecto o seu nomeamento pasará a ocupar o último lugar da lista de aspirantes, salvo que poida acreditar un suposto de forza maior (entenderase por forza maior, entre outros, estar desempeñando actividade laboral no sector público ou privado debidamente acreditado), en cuxo caso retornará ao posto que lle corresponda na lista aprobada.  De non manifestar a súa disposición, pasarase a chamar ó seguinte aspirante da lista. – Ó cesar como funcionario interino, o/a aspirante retornará ao posto que lle corresponda na lista aprobada. NOVENA.–INTERPRETACIÓN DAS BASES. O tribunal queda autorizado para resolvelas dúbidas que se presenten e adoptalos acordos necesarios para boa orde do proceso selectivo en todo ó non previsto nestas bases. DÉCIMA.–RECURSOS. A resolución de alcaldía que aproba as presentes bases pon fin á vía administrativa e contra a mesma poderase interpoñer recurso contencioso-administrativo ante os xulgados do contencioso administrativo, no prazo de dous meses contados dende o día seguinte ao da publicación do anuncio do proceso selectivo no boletín oficial da provincia da Coruña, segundo o art.46.1 da Lei 29/1998 de 13 de xullo da xurisdición contencioso-administrativa. Así mesmo, poderase interpoñer recurso potestativo de reposición ante o alcalde-presidente, no prazo dun mes contado a partir do día seguinte ao da publicación do anuncio do proceso selectivo no boletín oficial da provincia da Coruña (artigos 123 e 124 da Lei 39/2015 do procedemento administrativo común das Administracións Públicas). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigo 123 da Lei 39/2015 do procedemento administrativo común das Administracións Públicas). ANEXO I PROGRAMA Tema 1. Estado social e democrático de dereito. Modelos, políticas e problemas actuais do Estado do benestar. Tema 2. A transición española á democracia. O consenso constitucional de 1978. A consolidación do sistema democrático. A Constitución Española de 1978. Estrutura e contido esencial. A reforma constitucional. Tema 3. Os dereitos e deberes fundamentais. A protección e suspensión dos dereitos fundamentais. Protección xurisdicional dos dereitos fundamentais da persoa. Tema 4. A Coroa. Atribucións segundo a Constitución. Tema 5. As Cortes Xerais. Composición e funcións. Regulación e funcionamento das Cámaras: os regulamentos parlamentarios. Órganos de control dependentes das Cortes Xerais: O Defensor do Pobo e o Tribunal de Contas. Tema 6. O Goberno no sistema constitucional español. O presidente do Goberno. O control parlamentario do Goberno. A Lei do Goberno: Composición, organización y funciones. Tema 7. O Poder Xudicial. Regulación constitucional da xustiza. A Lei Orgánica do Poder Xudicial. A Lei de Demarcación e Planta Xudicial. O Consello Xeral do Poder Xudicial: designación, organización e funcións. A organización da Administración de Xustiza en España: ordes xurisdicionais, clases de órganos xurisdicionais e as súas funcións. Conflitos de xurisdición e de competencia. Tema 8. O Tribunal Constitucional na Constitución e na súa Lei Orgánica. Composición, designación, organización e funcións. Tema 9. A Administración Pública na Constitución. O dereito administrativo básico ditado en virtude do artigo 149.1.18 da Constitución. O desenrolo legal levado a cabo polas Comunidades Autónomas. Tema 10. A Administración Xeral do Estado. A Lei de Organización e Funcionamento da Administración Xeral do Estado e a súa normativa de desenvolvemento. A estrutura departamental e os órganos superiores. A organización territorial da Administración Xeral do Estado. Os delegados e subdelegados do Goberno. Directores insulares. Tema 11. As formas de organización territorial do Estado. O Estado autonómico. Natureza xurídica e principios. As formas de acceso á autonomía na Constitución española. O sistema da distribución de competencias entre o Estado e as Comunidades Autónomas. As relacións entre o Estado e as Comunidades Autónomas. Tema 12. A Administración Instrumental. Os organismos públicos. Organismos autónomos e entidades públicas empresariais. A xestión por axencias. Tema 13. A Unión Europea: orixe e evolución. Institucións e Organismos da Unión Europea: composición, funcionamento e competencias. A Unión económica e monetaria. Tema 14. O Comité das Rexións. O Congreso de Poderes Locais e Rexionais de Europa. A cooperación e o asociacionismo internacional das Entidades locais. A Carta Europea da Autonomía Local. Contido. Posición e significación no ordenamento xurídico español. Tema 15. A Administración Pública: Concepto. O dereito administrativo: Concepto e contidos. A Administración Pública e o dereito. O principio de legalidade na Administración. Potestades regladas e discrecionais: Discrecionalidade e conceptos xurídicos indeterminados. Límites da discrecionalidade. Control xudicial da discrecionalidade. A desviación de poder. Tema 16. O ordenamento xurídico-administrativo. A Constitución. As Leis estatais e autonómicas. Tipos de disposicións legais. Os Tratados Internacionais. Tema 17. O regulamento: concepto e clases. A potestade regulamentaria. Procedemento de elaboración. Límites. O control da potestade regulamentaria. Tema 18. O administrado versus cidadán: Concepto e clases. A capacidade dos cidadáns e as súas causas modificativas. O estatuto do cidadán: dereitos subxectivos e intereses lexítimos, diferenzas entre ambos conceptos e obrigas. Tema 19. O acto administrativo. Concepto. Elementos. Clases. Requisitos: a motivación e forma. Tema 20. A eficacia dos actos administrativos: o principio de autotutela declarativa. Condicións. A notificación: contido, prazo e práctica. A notificación defectuosa. A publicación. A aprobación por outra Administración. A demora e retroactividade da eficacia. Tema 21. A executividade dos actos administrativos: El principio de autotutela executiva. A execución forzosa dos actos administrativos: os seus medios e principios de utilización. A coacción administrativa directa. A vía de feito. Tema 22. A invalidez do acto administrativo. Supostos de nulidade de pleno dereito e anulabilidade. O principio de conservación do acto administrativo. A revisión de actos e disposicións pola propia Administración: supostos. A acción de nulidade, procedemento, límites. A declaración de lesividad. A revogación de actos. A rectificación de erros materiais ou de feito. Tema 23. Disposicións xerais sobre os procedementos administrativos e normas reguladoras dos distintos procedementos. A iniciación do procedemento: clases, subsanación e mellora de solicitudes. Presentación de solicitudes, escritos e comunicacións. Os rexistros administrativos. Termos e prazos: cómputo, ampliación e tramitación de urxencia. Ordenación. Instrución: intervención dos interesados, proba e informes. Tema 24. Terminación do procedemento. A obriga de resolver. Contido da resolución expresa: principios de congruencia e de non agravación da situación inicial. A terminación convencional. A falta de resolución expresa: o réxime do silencio administrativo. O desestimento e a renuncia. A caducidade. Tema 25. Recursos administrativos: principios xerais. Actos susceptibles de recurso administrativo. Regras xerais de tramitación dos recursos administrativos. Clases de recursos. As reclamacións administrativas previas ao exercicio de accións civís e laborais. Procedementos substitutivos dos recursos administrativos: conciliación, mediación e arbitraxe. Tema 26. A Xurisdición contencioso-administrativa. Natureza, extensión e límites. Órganos da xurisdición e as súas competencias. As partes: lexitimación. O obxecto do recurso contencioso administrativo. Causas de inadmisibilidad. Tema 27. A potestade sancionadora: concepto e significado. Principios do exercicio da potestade sancionadora. O procedemento sancionador e as súas garantías. Medidas sancionadoras administrativas. Especial referencia á potestade sancionadora local. Tema 28. Os contratos do sector público: as Directivas Europeas en materia de contratación pública. Obxecto e ámbito da Lei de contratos do sector público. Tipos de contratos do sector público. Contratos suxeitos a regulación armonizada. Réxime xurídico dos contratos administrativos e os de dereito privado; os actos separables. Os principios xerais da contratación do sector público: Racionalidade, liberdade de pactos e contido mínimo, perfección e forma, o réxime de invalidez dos contratos e o recurso especial en materia de contratación. Tema 29. As partes nos contratos do sector público. O órgano de contratación. A capacidade e solvencia dos contratistas. Prohibicións. Clasificación. A sucesión do contratista. Tema 30. A preparación de contratos polas Administracións Públicas. O prezo, o valor estimado. A revisión de prezos. Garantías na contratación do sector público. Clases de expedientes de contratación. Procedemento e formas de adxudicación dos contratos. Criterios de adxudicación. Perfeccionamento e formalización dos contratos administrativos. Tema 31. Execución e modificación dos contratos administrativos. Prerrogativas da Administración. A extinción. A cesión dos contratos e a subcontratación. Tema 32. O contrato de obras. Actuacións administrativas preparatorias. Formas de adxudicación. Execución, modificación e extinción. A cesión do contrato e subcontrato de obras. Execución de obras pola propia Administración. O contrato de concesión de obra pública. Tema 33. O contrato de xestión de servizos públicos. O contrato de subministración. O contrato de servizos. O contrato de colaboración entre o sector público e privado. Tema 34. A expropiación forzosa. Suxeitos, obxecto e causa. O procedemento xeral. Garantías xurisdicionais. A reversión expropiatoria. Tramitación de urxencia. Procedementos especiais. Tema 35. A responsabilidade da Administración pública: caracteres. Os presupostos da responsabilidade. Danos resarcibles. A acción e o procedemento administrativo en materia de responsabilidade: procedemento xeral e procedemento abreviado. A responsabilidade patrimonial das autoridades e persoal ao servizo das Administracións públicas. Tema 36. O patrimonio das Administracións Públicas. As propiedades públicas: Tipoloxía. O dominio público, concepto, natureza e elementos. Afectación e mutacións demaniais. Réxime xurídico do dominio público. Réxime das autorizacións e concesións demaniais. Tema 37. O patrimonio privado das Administracións Públicas. Réxime xurídico. Potestades da Administración e réxime de adquisición, uso e enaxenación. A cesión de bens e dereitos patrimoniais. Tema 38. O Réxime local: significado e evolución histórica. A Administración Local na Constitución e nos Estatutos de Autonomía. O principio de Autonomía Local: significado, contido e límites. Tema 39. O sistema de fontes do Dereito Local. Regulación básica do Estado e normativa das Comunidades Autónomas en materia de Réxime Local. A incidencia da lexislación sectorial sobre o réxime local. A potestade normativa das entidades locais: Regulamentos e Ordenanzas. Procedemento de elaboración. O Regulamento orgánico. Os Bandos. Tema 40. O municipio: Concepto e elementos. O termo municipal: o problema da planta municipal. Alteracións de termos municipais. Lexislación básica e lexislación autonómica. A poboación municipal. O Padrón de habitantes. O estatuto dos veciños. Dereitos dos estranxeiros. Tema 41. A organización municipal. Órganos necesarios: o alcalde, tenentes de alcalde, o Pleno e a Xunta de Goberno Local. Órganos complementarios: Comisións Informativas e outros órganos. Os grupos políticos e os concelleiros non adscritos. A participación veciñal na xestión municipal. O concello aberto. Outros réximes especiais. Especialidades do réxime orgánico-funcional nos municipios de gran poboación. Tema 42. As competencias municipais: sistema de determinación. Competencias propias, delegadas e competencias distintas das propias. A sostenibilidade financeira da facenda local como presuposto do exercicio das competencias. Os convenios sobre exercicio de competencias e servizos municipais. Os servizos mínimos. Tema 43. A provincia como entidade local. Organización e competencias. A cooperación municipal. As relacións entre as Comunidades Autónomas e as Deputacións Provinciais. Réximes especiais. As illas: os Consellos e Cabildos Insulares. A coordinación na prestación de determinados servizos polas Deputacións Provinciais. Tema 44. Entidades locais de ámbito inferior ó municipio. As comarcas. As mancomunidades de municipios. As áreas metropolitanas. Sociedades interadministrativas. Os consorcios: Réxime xurídico. Tema 45. O sistema electoral local. Causas de inelexibilidade e incompatibilidade. Elección dos concelleiros e alcaldes. Elección de deputados provinciais e presidentes de deputacións provinciais. Elección de conselleiros e presidentes de cabildos e consellos insulares. A moción de censura e a cuestión de confianza no ámbito local. O recurso contencioso-electoral. O Estatuto dos membros electivos das corporacións locais. Tema 46. Réxime de sesións e acordos dos órganos de goberno local. Actas, certificacións, comunicacións, notificacións e publicación dos acordos. O Rexistro de documentos. A utilización de medios telemáticos. Tema 47. As formas de acción administrativa das entidades locais. A actividade de policía: A intervención administrativa local na actividade privada. As autorizacións administrativas: as súas clases. O réxime das licenzas. A comunicación previa e a declaración responsable. Tema 48. A iniciativa económica das Entidades locais e a reserva de servizos en favor das Entidades locais. O servizo público nas entidades locais. Concepto. As formas de xestión dos servizos públicos locais. As formas de xestión directa. Tema 49. Xestión indirecta: a concesión de servizos públicos. Concepto e natureza. Elementos. Potestades da Administración. Dereitos e obrigas do concesionario. Relacións do concesionario cos usuarios. Extinción da concesión. Outras formas de xestión indirecta dos servizos públicos. Tema 50. O patrimonio das entidades locais: Bens e dereitos que o conforman. Clases. Bens de dominio público. Bens patrimoniais. Prerrogativas e potestades das entidades locais en relación cos seus bens. Os bens comunais. O inventario. Os montes veciñais en mano común. Tema 51. O Dereito Financeiro: Concepto e contido. A facenda Local na Constitución. O réxime xurídico das facendas locais: Criterios inspiradores do sistema de recursos e principios orzamentarios. Tema 52. Actividade subvencional das Administracións Públicas: Tipos de subvenciones. Procedementos de concesión e xestión das subvencións. Reintegro de subvencións. Control financeiro. Infraccións e sancións administrativas en materia de subvencións. Tema 53. O orzamento xeral das Entidades locais. Estrutura orzamentaria. Elaboración e aprobación: Especial referencia ás Bases de execución do orzamento. A prórroga do orzamento. A execución e liquidación do orzamento. Tema 54. Estabilidade orzamentaria e sostenibilidade financeira na Constitución e normativa de desenrolo. Principios xerais. Incumprimento dos obxectivos de estabilidade orzamentaria e sostenibilidade financeira e regra de gasto das Corporacións Locais. Tema 55. Réxime xurídico da Tesourería. Concepto e funcións. Organización. A planificación financeira. O principio de unidade de caixa. Tema 56. A contabilidade das entidades locais e os seus entes dependentes: as instrucións de contabilidade para a Administración Local. A Conta Xeral. Tema 57. O control interno da actividade económico-financeira das Entidades locais e os seus entes dependentes. A función interventora: Ámbito subxectivo, ámbito obxectivo, modalidades e os reparos. O control financeiro, de eficacia e eficiencia. O control externo da actividade económico-financeira das Entidades Locais e os seus entes dependentes: O Tribunal de Contas e os órganos de control externo das Comunidades Autónomas. Tema 58. Os tributos locais: Principios. A potestade regulamentaria das Entidades Locais en materia tributaria: Contido das ordenanzas fiscais, tramitación e réxime de impugnación dos actos de imposición e ordenación de tributos. O establecemento de recursos non tributarios. Tema 59. A xestión e liquidación de recursos locais. A revisión en vía administrativa dos actos de xestión ditados en materia de Facendas locais, tanto en municipios de réxime común como en municipios de gran poboación. A devolución de ingresos indebidos. Tema 60. Réxime xurídico da recadación das Entidades locais. O pago e outras formas de extinción das débedas. O procedemento de recadación en período voluntario. O procedemento de recadación vía de prema. Tema 61. A inspección dos tributos. Funcións e facultades. Actuacións inspectoras. Infraccións e sancións tributarias. Procedemento de inspección tributaria. A inspección dos recursos non tributarios. Tema 62. As taxas e prezos públicos locais. As contribucións especiais. Tema 63. A participación dos municipios e das provincias nos tributos do Estado e das Comunidades Autónomas. Réximes especiais. A cooperación do Estado e das Comunidades Autónomas aos investimentos das Entidades locais. Os Fondos da Unión Europea para Entidades locais. Tema 64. Os dereitos constitucionais dos empregados públicos. Políticas de igualdade e contra a violencia de xénero nas Administracións Públicas. Políticas dirixidas á atención a persoas con discapacidade e/ou dependentes. Tema 65. O persoal ao servizo das Entidades Locais: Clases e réxime xurídico. A función pública local: Clases de funcionarios locais. Os instrumentos de organización do persoal: Persoais e relacións de postos de traballo. Os instrumentos reguladores dos recursos humanos: A oferta de emprego, os plans de emprego e outros sistemas de racionalización. Tema 66. O acceso aos empregos locais: Principios reguladores. Requisitos. Sistemas selectivos. A extinción da condición de empregado público. O réxime de provisión de postos de traballo: Sistemas de provisión. O contrato de traballo. As situacións administrativas dos funcionarios locais. Tema 67. A relación estatutaria. Os dereitos dos funcionarios locais. Dereitos individuais. Especial referencia á carreira administrativa e ás retribucións. O réxime de Seguridade Social. Dereitos colectivos. Sindicación e representación. O dereito de folga. A negociación colectiva. Tema 68. Os deberes dos funcionarios locais. O réxime disciplinario. O réxime de responsabilidade civil, penal e patrimonial. O réxime de incompatibilidades. Tema 69. O Dereito do Traballo. Natureza e carácteres. As fontes do ordenamento laboral: Principios constitucionais, normativa internacional e lexislación estatal. Tema 70. Os Convenios Colectivos de Traballo. Tema 71. O contrato de traballo: Partes. Capacidade para contratar. Contido. As prestacións do traballador e do empresario. Tema 72. Modificación, suspensión e extinción da relación laboral. Tema 73. Modalidades do contrato de traballo. Medidas de fomento do emprego. Tema 74. Dereitos e Deberes laborais. O salario: Concepto e natureza xurídica. Clases de salarios. A xornada de traballo. Tema 75. Liberdade sindical. A participación do persoal na empresa. Comités de empresa e delegados de persoal. As asembleas de traballadores. Tema 76. Os conflitos colectivos. O dereito de folga. A pechadura patronal. Tema 77. A Seguridade Social. Entidades Xestoras e Servizos comúns. Réxime xeral e réximes especiais. Acción protectora do réxime xeral Tema 78. Réxime urbanístico da propiedade do solo. Contido do dereito de propiedade do solo: Facultades, deberes e cargas. Criterios de utilización do solo na normativa básica. Especial referencia á situación de solo rural e urbanizado: Facultades e deberes en cada tipo de solo. Criterios de valoración. Tema 79. A clasificación do solo. Réxime xurídico. Tema 80. As actuacións de transformación urbanística e edificatoria: Tipos e fundamento. Deberes vinculados á promoción das actuacións de transformación urbanísticas e das actuacións edificatorias. Tema 81. A ordenación do territorio. A Carta europea de Ordenación do Territorio. A Estratexia Territorial Europea. Ordenación do Territorio e urbanismo: Problemas de articulación. Os instrumentos de ordenación territorial e o seu incidencia urbanística. Actuacións de interese rexional autonómicas e a planificación territorial autonómica supramunicipal. Tema 82. Instrumentos de planeamento xeral á luz da normativa autonómica: Plans xerais e normas subsidiarias e complementarias. Plans de Ordenación intermunicipal e plans de sectorización. Municipios sen ordenación: Proxectos de delimitación do solo urbano e normas de aplicación directa. Tema 83. Planeamento de desenvolvemento á luz da normativa autonómica. Plans Parciais. Estudos de Detalle. Plans de Reforma Interior. O planeamento especial. As Ordenanzas urbanísticas. Tema 84. Elaboración e aprobación de plans á luz da normativa autonómica. Competencia e procedemento. Efectos da aprobación. Iniciativa e colaboración dos particulares. Publicidade. Modificación e revisión de plans. Tema 85. Execución do planeamento. Orzamentos da execución. Os diversos sistemas de actuación: Elección do sistema. O principio de equidistribución e as súas técnicas: Áreas de reparto e unidade de execución. Aproveitamento medio e tipo. O programa de actuación. O proxecto de urbanización. Tema 86. Intervención administrativa na edificación ou uso do solo. A autorización administrativa previa a través da licenza urbanística: Réxime xurídico con especial referencia ao silencio administrativo. Outras técnicas autorizatorias: A comunicación previa ou a declaración responsable. As ordes de execución. Deberes de conservación e réxime da declaración de ruína. Tema 87. A inspección urbanística. Protección da legalidade urbanística. Obras sen a preceptiva autorización administrativa ou contrarias ás súas condicións. Autorizacións ilegais. A restauración da legalidade urbanística. Infraccións e sancións urbanísticas. Tema 88. Decreto 20/2011 polo que se aproba o plan de ordenación do litoral de Galicia: ámbito de aplicación, clasificación dos usos e procedemento a seguir nos usos compatibles. Tema 89. Lei 5/2016 do patrimonio cultural de Galicia: réxime de protección e conservación do patrimonio cultural de Galicia, réxime específico de protección e acceso dos bens de interese cultural e réxime específico de protección dos bens catalogados. Tema 90. Disposición xerais e autorizacións na Lei 8/2013 de estradas de Galicia. Travesías e tramos urbanos na Lei 37/2015 de estradas. Tema 91. A Lei orgánica 15/1999 de protección de datos e seu regulamento de desenrolo. Tema 92. A Lei 9/2013 do emprendemento e da competitividade de Galicia: regulación integrada do exercicio de actividades. NOTA.–Os epígrafes do temario refírense tanto á normativa estatal como á normativa autonómica de Galicia vixentes. ANEXO II D./D.ª ________________________________________________________________________________________________, con data de nacemento ____________________________________________________, con DNI núm. ________________________________________ e con domicilio en ______________________________________________________________________________________, C. P. _______________ (teléfono ___________________; correo electrónico _________________________) ante o Sr. alcalde do Concello de Fene, COMPARECE e DI: a) Que coñece e acepta as bases de selección para a creación dunha lista de aspirantes a funcionario/a interino/a da praza de técnico de administración xeral grupo: A; subgrupo: A1; escala: administración xeral; subescala: técnica. b) Que desexa ser admitido ás probas selectivas convocadas. c) Que reúne todos e cada un dos requisitos establecidos nas bases da convocatoria e que aporta a documentación esixida para ó efecto. d) Que adxunta á presente: – Fotocopia do DNI ou pasaporte. – Fotocopia do título de ______________________________________________ – Fotocopia acreditativa de posuír o CELGA 4 ou título equivalente (só para aqueles aspirantes que desexen acreditar de estar exentos da proba da lingua galega). – Relación dos seguintes documentos ós efectos da súa valoración na fase de concurso, 1.2. Por todo o exposto, SOLICITA que se teña por presentada esta solicitude e sexa admitido ás probas selectivas para a creación dunha lista de aspirantes a funcionario/a interino/a da praza de técnico de administración xeral grupo: A; subgrupo: A1; escala: administración xeral; subescala: técnica. En__________, __ de ________________ de 20__ Asdo.: ________________________ ALCALDE-PRESIDENTE DO CONCELLO DE FENE”. SEGUNDO.–Convocar o proceso selectivo para a creación dunha lista de aspirantes a funcionario/a interino/a da praza de técnico de administración xeral grupo: A; subgrupo: A1; escala: administración xeral; subescala: técnica, mediante o sistema de concurso-oposición libre. O prazo de presentación de solicitudes de participación será de 10 días hábiles contados a partir do seguinte ó da publicación das bases de selección no Boletín Oficial da Provincia da Coruña”. Fene, 14 de xuño de 2017. O alcalde Juventino José Trigo Rey